Document ID: 32008R0464

UREDBA KOMISIJE (ES) št. 464/2008
z dne 28. maja 2008
o določitvi dodatnih zneskov, ki jih je v skladu z Uredbo (ES) št. 104/2007 treba plačati za paradižnike v Bolgariji za tržno leto 2007/2008
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Pogodbe o pristopu Bolgarije in Romunije,
ob upoštevanju Akta o pristopu Bolgarije in Romunije,
ob upoštevanju Uredbe Komisije (ES) št. 104/2007 z dne 2. februarja 2007 o določitvi višine pomoči za tržno leto 2007/2008 za paradižnike, namenjene za predelavo (1), in zlasti člena 2(2) Uredbe,
ob upoštevanju naslednjega:
(1)
Količine predelanih paradižnikov, ki so zajete v zahtevkih za pomoč za tržno leto 2006/2007 in so jih države članice uradno sporočile v skladu s členom 39(2) Uredbe Komisije (ES) št. 1535/2003 z dne 29. avgusta 2003 o določitvi podrobnih pravil za uporabo Uredbe Sveta (ES) št. 2201/96 v zvezi s programom pomoči za proizvode, predelane iz sadja in zelenjave (2), presegajo prag Skupnosti za 11,8 %. Zato je pomembno, da se po izteku tržnega leta 2007/2008 v državah članicah, ki so pristopile k Evropski uniji 1. januarja 2007 in niso presegle nacionalnega praga ali so ga presegle za manj kot 25 %, plača dodatni znesek.
(2)
Za tržno leto 2007/2008 nacionalni prag Bolgarije ni bil presežen. V tej državi članici je zato treba plačati polni dodatni znesek v višini 8,62 EUR na tono.
(3)
Za tržno leto 2007/2008 proizvajalci iz Romunije niso predložili nobenega zahtevka za pomoč v zvezi s paradižniki za predelavo. Zato za navedeno tržno leto v tej državi članici ni treba plačati dodatnega zneska -
SPREJELA NASLEDNJO UREDBO:
Člen 1
V Bolgariji se po zaključku tržnega leta 2007/2008 plača dodatni znesek iz člena 2(2) Uredbe (ES) št. 104/2007 v višini 8,62 EUR na tono paradižnikov, namenjenih za predelavo.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. maja 2008

Labels: 17
19
5
3
18